પાલનપુરની લડબી નદી ઉપર રાજકારણ હાવી થઇ ગયું છે. રાજકીય નેતાના ઇશારે વહિવટીતંત્ર દ્વારા સમગ્ર મુદ્દા ઉપર ઠંડુ પાણી રેડી દેવામાં આવ્યું છે. પરિણામ સ્વરૂપ શરૂઆતના તબક્કે મોટા ઉપાડે શરૂ કરવામાં આવેલા લડબી બચાવો અભિયાનનું ફિંડલુ વાળી દેવામાં આવ્યું છે.પાલનપુરમાં તંત્ર દ્વારા જ લડબી નદીનો નકશો બદલી દેવામાં આવ્યો હતો. જે પછી પાલિકાના સત્તાધીશો દ્વારા બિલ્ડરો અને ભૂમાફિયા સાથે સાંઠગાંઠ કરી મોટાપાયે ભ્રષ્ટાચાર આચરવામાં આવ્યો હતો.